section_heading: Životopis
paragraph_text: Rođen je u Dubrovniku 7. srpnja 1932. godine u svećeničkoj obitelji. Ime je dobio po djedu Savi Barbiću koji je bio dubrovački pravoslavni paroh od 1898. do 1920. Godine 1955. diplomirao je na Pravnome fakultetu u Zagrebu te je cijelu karijeru proveo kao samostalni odvjetnik u Dubrovniku. U mladosti je bio uspješan plivač Juga za kojega je nastavio raditi kao trener.<ref>Večernji list, Olimpijske igre - neostvarena želja, objavljeno 27. veljače 2005., pristupljeno 5. siječnja 2017. Jedan je od poticatelja Divlje lige, plivanjem se nastavio baviti u amaterskim natjecanjima.<ref>Dubrovniknet, Peti jubilarni memorijalni plivački maraton "Đuro Kolić", FOTO: Ana Matović i Maro Violić pobjednici na Dančama, objavljeno 8. kolovoza 2013., pristupljeno 5. siječnja 2017. Krajem 1976. godine počinje se aktivno baviti planinarenjem te često pohodi Orjen i Sniježnicu. Počasni je član HPD Dubrovnik i dobitnik visokih priznanja Hrvatskog planinarskog saveza i Planinarskog saveza Dubrovačko-neretvanske županije. Uspio je Planinarski dom na Vrbanju u Crnoj Gori vratiti u posjed HPD Dubrovnik.<ref>[http://dubrovacki.slobodnadalmacija.hr/zupanija/dubrovnik/clanak/id/461585/komemoracija-i-ispracaj-u-cetvrtak-5-sijecnja-napustio-nas-je-rastko-barbic Dubrovački vjesnik, Komemoracija i ispraćaj u četvrtak, 5. siječnja, Napustio nas je Rastko Barbić], objavljeno 4. siječnja 2017., pristupljeno 5. siječnja 2017. Posljednjih 25 godine je bio predsjednik Srpske pravoslavne crkvene općine. Bio je i član Odbora za ljudska prava koji je pod pokroviteljstvom Crvenoga križa osnovao dr. Slobodan Lang u vrijeme Obrane Dubrovnika u Domovinskom ratu. Od 2001. do 2009. za vrijeme njegova mandata obnovljena je i restaurirana srpska pravoslavna crkva sv. Blagovijesti u Dubrovniku.